Automatizált Facebook indul startupoknak

Egy magyar fejlesztésnek köszönhetően minden eddiginél átláthatóbbá válik a közép-kelet-európai startup ökoszisztéma. A RocketShepherd dinamikus adatbázisban a hazai és regionális innovációk egy helyen lesznek felfedezhetőek. A startupok cégre szabott elemzéseket kaphatnak saját hiányosságaikról és termék javaslatokat ezen hiányok javításaira, azért hogy gyorsabban felzárkózhassanak a nemzetközi versenytársaikhoz. Sebastian Tamas (Sebi) a cég ötletgazdája és vezérigazgatója arról beszélt, mostanáig nem volt olyan automatizált forrás a régiós startup szereplőkről, ami releváns és friss adatokkal mutatja be a valós ökoszisztémát, újításuk éppen ezért áttöréssel ér fel. Víziójuk, hogy a jövőben egy index alapú startup tőzsdét hozzanak létre, ahol startup iparágakba lehet majd befektetni egy úgynevezett ’Exchange Traded Fund’ modellen keresztül.